**Republika Hrvatska**

**Grad Zagreb**

**ZAHTJEV ZA PRIKUPLJANJE PONUDA**

**Predmet nabave:**

 ODRŽAVANJE ZAŠTIĆENIH PODRUČJA GRADA ZAGREBA

**Vrsta postupka javne nabave:**

POSTUPAK SKLAPANJA UGOVORA O JAVNIM USLUGAMA IZ

DODATKA II B

**Evidencijski broj nabave:**

**011-001-1-2015-EVV**

**SADRŽAJ ZAHTJEVA**

1. **Naziv i sjedište naručitelja, broj telefona, broj telefaksa, internetska adresa**

Na temelju Ovlaštenja JAVNE USTANOVE „MAKSIMIR“ od 05.svibnja 2015. godine za provedbu postupaka javne nabave za sklapanje ugovora o javnim uslugama iz dodatka IIB, ovlašćuje se Grad Zagreb, Trg Stjepana Radića 1, 10000 Zagreb, MB: 2576651, OIB: 61817894937, telefon +385 1 6101-111, telefaks: +385 1 6503-832, www.zagreb.hr, koji se smatra središnjim tijelom za javnu nabavu (dalje u tekstu: središnje tijelo za javnu nabavu)

za

Naručitelja: Javna ustanova „Maksimir“, Zagreb, Maksimirski perivoj bb, MB: 1438174, OIB: 78356795960.

Kontakt telefon za općenite informacije o predmetnom postupku javne nabave: +385 1 650 3788.

1. **SPRJEČAVANJE SUKOBA INTERESA**

U smislu članka 13. Zakona, a vezano uz ovaj postupak javne nabave, postoje gospodarski

 subjekti s kojima naručitelj ne smije sklopiti ugovor o javnoj nabavi.

1. Filipović d.o.o. Zagreb, Komolačka 16

**3. Opis predmeta nabave I TEHNIČKA SPECIFIKACIJA**

Predmet nabave je: nabava javnih usluga iz Dodatka II B na temelju članka 43. Zakona o javnoj nabavi (Narodne novine 90/11, 83/13, 143/13 i 13/14 - Odluka USRH) za: ODRŽAVANJE ZAŠTIĆENIH PODRUČJA GRADA ZAGREBA

Tehnička specifikacija čini obvezni dio ponude i sastavni je dio ovog zahtjeva.

**4. PROCIJENJENA VRIJEDNOST NABAVE**

Procijenjena vrijednost nabave iznosi 3.500.000,00 kn. *(bez PDV-a)*

**5. KRITERIJ ODABIRA PONUDE**

Kriterij odabira najpovoljnije ponude je najniža cijena ponude.

**6. CIJENA PREDMETA NABAVE**

Ponuditelji su dužni dostaviti ponudu s cijenom u kunama. Cijena je nepromjenjiva. Cijena se piše brojkama i slovima. Cijena ponude izražava se za cjelokupan predmet nabave.

U cijenu ponude bez poreza na dodanu vrijednost moraju biti uračunati svi troškovi i popusti.

Ponuditelj treba popuniti priloženu tehničku specifikaciju i upisati sve jedinične i ukupne cijene, kao i sveukupni iznos

**7. ROK IZVRŠENJA PREDMETA NABAVE**

Ponuditelj se obvezuje predmet nabave izvršiti u roku od 12 mjeseci

**8. JAMSTVA**

**Ponuditelji su dužni dostaviti u izvorniku sljedeća jamstva:**

**8.1. Jamstvo za ozbiljnost ponude**

Ponuditelj je dužan dostaviti jamstvo za ozbiljnost ponude u iznosu od 100.000,00 kn (stotisućakuna). Jamstvo za ozbiljnost ponude je jamstvo za slučaj odustajanja ponuditelja od svoje ponude u roku njezine valjanosti, dostavljanja neistinitih podataka u smislu članka 67. stavka 1. točke 3. Zakona o javnoj nabavi, nedostavljanja izvornika ili ovjerenih preslika sukladno članku 95. stavku 4. Zakona, odbijanja potpisivanja ugovora o javnoj nabavi odnosno nedostavljanja jamstva za uredno ispunjenje ugovora.

Jamstvo za ozbiljnost ponude mora biti u obliku bankarske garancije. Jamstvo mora biti bezuvjetno i s rokom valjanosti, koji ne smije biti kraći od roka valjanosti ponude. **Jamstvo za ozbiljnost ponude mora biti umetnuto u prozirnu, perforiranu, plastičnu košuljicu koja se uvezuje u cjelinu.**

NAPOMENA: U TEKSTU BANKARSKE GARANCIJE OBAVEZNO JE TAKSATIVNO NAVESTI SVIH prethodno naznačenih 5 SLUČAJEVA za koja se izdaje jamstvo:

1. odustajanje ponuditelja od svoje ponude u roku njezine valjanosti,

2. dostavljanja neistinitih podataka u smislu članka 67. stavka 1. točke 3. Zakona o javnoj nabavi (Narodne novine broj 90/11, 83/13, 143/13 i 13/14 - Odluka USRH).

3. nedostavljanja izvornika ili ovjerenih preslika sukladno članku 95. stavku 4. Zakona.

4. odbijanja potpisivanja ugovora o javnoj nabavi

5. nedostavljanja jamstva za uredno ispunjenje ugovora.

**Ukoliko se, iz bilo kojeg razloga, pomiče rok za dostavu ponuda potrebno je sukladno tome uskladiti i važenje bankarske garancije, jer rok valjanosti bankarske garancije ne smije biti kraći od roka valjanosti ponude.**

**8.2. Jamstvo za uredno ispunjenje ugovora**

Odabrani ponuditelj s kojim će biti sklopljen Ugovor je dužan dostaviti jamstvo za uredno ispunjenje ugovora za slučaj povrede ugovornih obveza u iznosu od 10 % od vrijednosti ugovora (s PDV-om). Navedeno jamstvo odabrani ponuditelj je dužan dostaviti u roku od 15 (petnaest) dana od dana potpisa Ugovora s rokom valjanosti 15 (petnaest) dana dužim od roka izvršenja ugovora.

Jamstvo za uredno ispunjenje ugovora o javnoj nabavi podnosi se u obliku bankarske garancije.

**9. RAZLOZI ISKLJUČENJA PONUDITELJA**

**9.1 OBVEZNI RAZLOZI ISKLJUČENJA PONUDITELJA**

**9.1.1 Nekažnjavanje**

Javni naručitelj će isključiti ponuditelja iz postupka javne nabave ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta: prijevara, prijevara u gospodarskom poslovanju, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, utaja poreza ili carine, subvencijska prijevara, pranje novca, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zločinačko udruženje i počinjenje kaznenog djela u sustavu zločinačkog udruženja iz Kaznenog zakona, odnosno za kaznena djela: prijevare, pranja novca, prijevare u gospodarskom poslovanju, primanja mita u gospodarskom poslovanju, davanja mita u gospodarskom poslovanju, udruživanja za počinjenje kaznenih djela, zlouporabe položaja i ovlasti, zlouporabe obavljanja dužnosti državne vlasti, protuzakonitog posredovanja, primanja mita i davanja mita prema Kaznenom zakonu (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

**Dokumenti kojima se dokazuje da ne postoje razlozi za isključenje**

Za potrebe utvrđivanja činjenice da gospodarskom subjektu ili osobi koja je po zakonu ovlaštena za zastupanje gospodarskog subjekta nije izrečena pravomoćna osuđujuća presuda za bilo koje od kaznenih djela navedeno u točci 9.1.1. (kaznena djela potrebno je u izjavi izrijekom navesti), ponuditelj dostavlja izjavu. Izjavu, koja ne smije biti starija od tri mjeseca od početka postupka javne nabave, daje odnosno potpisuje osoba po zakonu ovlaštena za zastupanje gospodarskog subjekta te ovjerava pečatom gospodarskog subjekta (ako je primjenjivo).

U slučaju zajednice ponuditelja navedene okolnosti se utvrđuju za sve članove zajednice pojedinačno.

**Ako se dio ugovora daje u podugovor (podizvoditelju), izjava iz ove točke dostavlja se i za podizvoditelja.**

Naručitelj može tijekom postupka javne nabave provjeriti postojanje odnosno nepostojanje okolnosti iz točke 9.1.1. sukladno članku 67. stavku 4. i 5. Zakona.

**9.1.2 Plaćene dospjele porezne obveze i obveze za mirovinsko i zdravstveno osiguranje**

Javni naručitelj će isključiti ponuditelja iz postupka javne nabave ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).

**Dokumenti kojima se dokazuje da ne postoje razlozi za isključenje**

1. potvrda porezne uprave o stanju duga koja ne smije biti starija od 30 dana računajući od dana početka postupka javne nabave, ili
2. važeći jednakovrijedan dokument nadležnog tijela države sjedišta gospodarskog subjekta, ako se ne izdaje potvrda iz točke 1., ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana početka postupka javne nabave, ako se u državi sjedišta gospodarskog subjekta ne izdaje potvrda iz točke 1. ili jednakovrijedan dokument iz točke 2.

U slučaju zajednice ponuditelja navedene okolnosti se utvrđuju za sve članove zajednice pojedinačno.

**Ako se dio ugovora daje u podugovor (podizvoditelju), potvrda iz ove točke dostavlja se i za podizvoditelja.**

**9.1.3 Istinitost podataka**

Javni naručitelj će isključiti ponuditelja iz postupka javne nabave ako je dostavio lažne podatke pri dostavi dokumenata sukladno odredbama Zakona o javnoj nabavi.

Naručitelj će postupiti u skladu s gore navedenim u odnosu na ponuditelja, člana zajednice ponuditelja ili podizvoditelja.

**9.2. OSTALI RAZLOZI ISKLJUČENJA PONUDITELJA**

**9.2.1 Profesionalni propust**

Javni naručitelj će isključiti ponuditelja ako je gospodarski subjekt u posljednje dvije godine računajući do početka postupka javne nabave učinio težak profesionalni propust koji javni naručitelj može dokazati na bilo koji način.

Naručitelj će postupiti u skladu s gore navedenim u odnosu na ponuditelja, člana zajednice ponuditelja ili podizvoditelja.

**Prilikom pregleda i ocjene ponuda javni naručitelj postupa sukladno odredbama članka 94. stavka 1. Zakona. Prvo se isključuju ponuditelji kod kojih su stečeni razlozi za isključenje. Nakon isključenja javni naručitelj provjerava ponude sukladno odredbama članka 94. stavka 2. i 3. Zakona.**

 **10. ODREDBE O SPOSOBNOSTI PONUDITELJA**

Ponuditelji su dužni dostaviti sljedeće dokaze o sposobnosti:

|  |  |  |
| --- | --- | --- |
| **1.** | **Pravna i poslovna sposobnost** | **Dokumenti kojima se dokazuje pravna i poslovna sposobnost** |
| 1.1. | Ponuditelj mora u postupku javne nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta.  | Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.Navedeni dokaz ne smije biti stariji od tri mjeseca računajući od dana početka postupka javne nabave (dana objave zahtjeva za prikupljanje ponuda)U slučaju zajednice ponuditelja, svi članovi zajednice ponuditelja obvezni su pojedinačno dokazati postojanje navedene sposobnosti. |
| 1.2. | Ponuditelj mora posjedovati određeno ovlaštenje kako bi mogao izvršiti određeni ugovor u državi njegova sjedišta. | Dokaz o posjedovanju određenog ovlaštenja ako je ono potrebno za izvršenje određenog ugovora u državi sjedišta ponuditelja:**Rješenje Ministarstva kulture, Uprave za zaštitu kulturne baštine o dopuštenju za obavljanje poslova na zaštiti i očuvanju kulturnih dobara i to za:****izvođenje radova na nepokretnom kulturnom dobru iz čl. 2. st. 1. toč. 5. Pravilnika o uvjetima za fizičke i pravne osobe radi dobivanja dopuštenja za obavljanje poslova na zaštiti i očuvanju kulturnih dobara (NN 74 ⁄ 03, 44/10), a na temelju čl. 100. Zakona o zaštiti i očuvanju kulturnih dobara (NN 69 ⁄ 99, 151/03, 157/03, 87/09 88/10, 61/11 , 25/12, 136/12 i 157/13).****Ponuditelj mora priložiti rješenje sukladno Pravilniku iz kojeg je razvidno da ispunjava uvjete za: izvođenje radova na nepokretnom kulturnom dobru u smislu uređenja zelenih površina.***Ako gospodarski subjekt u državi njegova sjedišta ne mora posjedovati određeno ovlaštenje kako bi mogao izvršiti ugovor ili dio ugovora, dostavlja izjavu da za izvršenje ugovora koji je predmet nabave u državi njegova sjedišta ne mora posjedovati određeno ovlaštenje.*Ako je ova sposobnost potrebna samo za izvršenje dijela predmeta nabave, tada tu sposobnost dokazuje onaj član zajednice ponuditelja i/ili podizvoditelj koji će izvršavati taj dio predmeta nabave. |
| **2.0.** | **Tehnička i stručna sposobnost** | **Dokumenti kojima se dokazuje tehnička i stručna sposobnost** |
| 2.1. | Popis i potvrde o zadovoljavajućem izvršenju usluga. | Popis ugovora o izvršenim uslugama u godini u kojoj je započeo postupak javne nabave i tijekom 3 godina koje prethode toj godini. Popis ugovora sadrži vrijednost usluge, datum izvršenja i naziv druge ugovorne strane. Popisu se kao dokaz o zadovoljavajućem izvršenju usluge prilažu potvrde druge ugovorne strane o zadovoljavajućem izvršenju 2 ugovora s istim ili sličnim predmetom ugovora kao što je predmet nabave, čiji je zbrojeni iznos (bez PDV-a) minimalno u visini procijenjene vrijednosti nabave. Potvrde moraju sadržavati slijedeće podatke: - naziv i sjedište ugovornih strana - predmet ugovora - vrijednost izvršene usluge- datum izvršenja - navod o uredno izvršenoj usluzi.Ako je potrebno, javni naručitelj može izravno od druge ugovorne strane zatražiti provjeru istinitosti potvrde. |

**NAPOMENA: Sve dokaze sposobnosti koji se prilažu uz ponudu ponuditelji mogu dostaviti u neovjerenoj preslici.** Neovjerenom preslikom smatra se i neovjereni ispis elektroničke isprave.

Prije donošenja Odluke o odabiru, naručitelj će izvršiti pregled i ocjenu ponuda i o istom sastaviti zapisnik, sukladno članku 44. stavak 11. i provjeru najpovoljnijeg ponuditelja s kojim namjerava sklopiti ugovor o javnoj nabavi, sukladno članku 95. Zakona.

**11. ROK DONOŠENJA ODLUKE O ODABIRU ILI PONIŠTENJU**

45 dana od dana isteka roka za dostavu ponude.

Nakon odabira ponude naručitelj može objaviti prethodnu obavijest o namjeri sklapanja ugovora. U tom slučaju dan obavijesti ima učinak dostave odluke o odabiru i naručitelj je obvezan primijeniti rok mirovanja koji iznosi 15 dana kod nabave velike vrijednosti odnosno deset dana kod nabave male vrijednosti od dana objave prethodne obavijesti o namjeri sklapanja ugovora. Početak roka mirovanja računa se od prvoga sljedećeg dana nakon dana objave prethodne objave o namjeri sklapanja ugovora o javnoj nabavi.

U slučaju da naručitelj, nije, sukladno članku 44. stavka 12. Zakona, objavio prethodnu obavijest, nakon odabira, donosi odluku o odabiru koju dostavlja ponuditeljima/ponuditelju sukladno članku 96. stavak 6. Zakona uz obvezu primjene roka mirovanja (15 dana u postupku velike vrijednosti, odnosno 10 dana u postupku male vrijednosti), osim u slučaju ako je u postupku sklapanja ugovora o javnim uslugama iz Dodatka IIB sudjelovao samo jedan ponuditelj čija je ponuda ujedno i odabrana pa se sukladno članku 98. stavak 2. točka 1. Zakona, rok mirovanja ne primjenjuje.

**12. ZAJEDNICA PONUDITELJA**

Zajednica ponuditelja je udruženje više gospodarskih subjekata koje je pravodobno dostavilo zajedničku ponudu ili zahtjev za sudjelovanje.

U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, ako zajednica ponuditelja ne odredi drugačije. Odgovornost ponuditelja iz zajednice ponuditelja je solidarna.

Odgovornost ponuditelja iz zajednice ponuditelja je solidarna.

**13. PODIZVODITELJI**

Podizvoditelj je gospodarski subjekt koji za odabranog ponuditelja s kojim je naručitelj sklopio ugovor o javnoj nabavi, isporučuje robu, pruža usluge ili izvodi radove koji su neposredno povezani s predmetom nabave.

Ukoliko gospodarski subjekt namjerava dio ugovora o javnoj nabavi dati u podugovor jednom ili više podizvoditelja, tada u ponudi mora navesti podatke o dijelu ugovora o javnoj nabavi koji namjerava dati u podugovor te podatke iz članka 86. stavka 2. Zakona o javnoj nabavi (NN 90/11, 83/13, 143/13 i 13/14 - Odluka USRH) o svim predloženim podizvoditeljima. Ti podaci čine sastavni dio ugovora o javnoj nabavi.

Navedene podatke ponuditelj dostavlja u Ponudbenom listu i u Prilogu II ponudbenog lista.

Ako se dio ugovora o javnoj nabavi daje u podugovor, tada za radove, robu ili usluge koje će izvesti, isporučiti ili pružiti podizvoditelj naručitelj neposredno plaća podizvoditelju.

U slučaju promjene podizvoditelja, preuzimanja izvršenja dijela ugovora o javnoj nabavi koji je prethodno dan u podugovor, uvođenje jednog ili više novih podizvoditelja primjenjuju se odredbe članka 86. stavka 6., 7., 8. i 9. Zakona o javnoj nabavi.

Sudjelovanje podizvoditelja ne utječe na odgovornost ponuditelja na izvršenje ugovora o javnoj nabavi.

**14. OBLIK, SADRŽAJ I CJELOVITOST PONUDE**

Ponuditelj se pri izradi ponude mora pridržavati zahtjeva i uvjeta iz ovog zahtjeva za prikupljanje ponuda. Propisani tekst zahtjeva ne smije se mijenjati i nadopunjavati. **Ponuda treba biti popunjena prema uputama iz zahtjeva naručitelja te predana sa svim predlošcima (obrascima) navedenima u zahtjevu.**

**Ponudu obavezno sačinjavaju:**

**1. popunjeni ponudbeni list (obrazac u privitku)**

**2. jamstvo za ozbiljnost ponude**

**3. dokumenti kojima ponuditelj dokazuje da ne postoje razlozi isključenja**(prema naznačenom u zahtjevu)

**4. traženi dokazi sposobnosti** (prema naznačenom u zahtjevu)

**5. izjave, potvrde i sl.** (prema naznačenom u zahtjevu za prikupljanje ponuda – koristiti obrasce iz privitka ili istovjetne, a sukladne Zakonu o javnoj nabavi )

**6. popunjena troškovnik (obrazac u privitku),**

**7. popis svih sastavnih dijelova i/ili priloga ponude** (ukoliko ih ima)

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Ponuda se uvezuje na način da se onemogući naknadno vađenje ili umetanje listova. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova. **Dijelove ponude** kao što su uzorci, katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i **navodi u sadržaju ponude** (7. popis svih sastavnih dijelova ponude) **kao dio ponude**. **Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.**

Stranice ponude se označavaju brojem na način da je vidljiv redni broj stranice i ukupan broj stranica ponude (npr. 11/1 ili obrnuto 1/11). Kada je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.

Ponuda se piše neizbrisivom tintom i predaje se u izvorniku.

Ispravci u ponudi u papirnatom obliku moraju biti izrađeni na način da su vidljivi.

Ispravci moraju uz navod datuma ispravka biti potvrđeni potpisom ponuditelja.

Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u kunama.

**Ponuda treba biti uvezana jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te utisnuti pečat ponuditelja. Ako je ponuda izrađena u dva ili više dijelova, svaki dio se uvezuje na prethodno navedeni način.**

**15. ROK ZA DOSTAVU PONUDA**

**Rok za dostavu ponuda je 31.07.2015. godine do 10 sati.**

Sukladno članku 89. stavak 2. Zakona, otvaranje ponuda nije javno.

**16. NAČIN DOSTAVLJANJA PONUDA I ADRESA ZA DOSTAVU PONUDA**

**Ponuda se dostavlja u** **zatvorenoj omotnici, poštom preporučeno ili se predaje neposredno na** **dolje navedenu adresu, s nazivom i adresom ponuditelja NA KOJOJ JE NALIJEPLJEN OBRAZAC „A-0“, te naznakom predmeta nabave koji čini sastavni dio ovog Zahtjeva za prikupljanje ponuda.**

POTREBNO JE IZRIČITO NAVESTI:

**Grad Zagreb – Ured za javnu nabavu, Avenija Dubrovnik 15, I kat, soba 105, 10020 Zagreb, „Ponuda za : ODRŽAVANJE ZAŠTIĆENIH PODRUČJA GRADA ZAGREBA, evidencijski broj nabave: 011-001-1-2015-EVV, s naznakom NE OTVARAJ“.**

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava dostavlja se na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Nije dozvoljeno dostavljanje ponude elektroničkim putem.

**17. ADRESA ELEKTRONIČKE POŠTE ZA DODATNE INFORMACIJE I OBJAŠNJENJA**

Zahtjev za dodatne informacije i objašnjenja vezana uz predmet nabave gospodarski subjekti mogu uputiti na elektroničku poštu naručitelja: javna.nabava@zagreb.hr. U „Predmetu“ („Subject“) elektroničke pošte potrebno je upisati evidencijski broj nabave, a u tekstu elektroničke pošte potrebno je odmah navesti predmet nabave i evidencijski broj. Sukladno članku 31. stavak 3. Zakona o javnoj nabavi – u daljnjem tekstu Zakon (Narodne novine 90/11, 83/13, 143/13 i 13/14 - Odluka USRH) dodatne informacije i objašnjenja stavit će se na raspolaganje svim gospodarskim subjektima putem internetskih stranica naručitelja [www.zagreb.hr/](http://www.zagreb.hr/)Javnanabava.

**18. DATUM OBJAVE ZAHTJEVA NA INTERNETSKIM STRANICAMA**

Zahtjev za prikupljanje ponuda kao i dodatna dokumentacija objavljeni su i stavljeni na raspolaganje svim zainteresiranim gospodarskim subjektima elektroničkim putem na internetskim stranicama naručitelja [www.zagreb.hr/](http://www.zagreb.hr/)Javnanabava. dana 15.07.2015.

**19. POUKA O PRAVNOM LIJEKU**

Sukladno članku 149. Zakona žalba se izjavljuje DKOM-u u roku 5 dana u postupku sklapanja ugovora o javnim uslugama iz Dodatka II B i to od dana objave prethodne obavijesti o namjeri sklapanja ugovora

Kada naručitelj sukladno člancima 59. i 124. Zakona nije objavio prethodnu obavijest o namjeri sklapanja ugovora, žalba se izjavljuje u roku u roku 5 dana i to od dana primitka odluke o odabiru ili poništenju

U slučaju kada nije objavljen zahtjev za prikupljanje ponuda niti prethodna obavijest o namjeri sklapanja ugovora, žalba se izjavljuje u roku 30 dana od dana objave obavijesti o sklopljenom ugovoru.

U slučaju kada nije objavljen zahtjev za prikupljanje ponuda niti prethodna obavijest o namjeri sklapanja ugovora te naručitelj propusti objaviti obavijest o sklopljenom ugovoru, žalba se izjavljuje sukladno članku 151. Zakona u roku 30 dana od dana saznanja za takav ugovor, a može se izjaviti unutar roka od šest mjeseci od dana sklapanja ugovora.

**20. ZAVRŠNE ODREDBE**

Za sve što nije regulirano Dokumentacijom za nadmetanje primjenjuju se odredbe Zakona o javnoj nabavi („Narodne novine“ broj: 90/11, 83/13, 143/13 i 13/14 - Odluka USRH), Uredbe o objavama javne nabave („Narodne novine“ broj: 10/12) i Uredbe o načinu izrade i postupanju s dokumentacijom za nadmetanje i ponudama („Narodne novine“ broj: 10/12).

**PONUDBENI LIST**

**Predmet nabave:**

**ODRŽAVANJE ZAŠTIĆENIH PODRUČJA GRADA ZAGREBA**

**Naziv i sjedište naručitelja:**

Na temelju Ovlaštenja JAVNE USTANOVE „MAKSIMIR“ od 05.svibnja 2015. godine za provedbu postupaka javne nabave za sklapanje ugovora o javnim uslugama iz dodatka IIB, ovlašćuje se Grad Zagreb, Trg Stjepana Radića 1, 10000 Zagreb, MB: 2576651, OIB: 61817894937, telefon +385 1 6101-111, telefaks: +385 1 6503-832, www.zagreb.hr, koji se smatra središnjim tijelom za javnu nabavu (dalje u tekstu: središnje tijelo za javnu nabavu)

Za naručitelja: Javna ustanova „Maksimir“, Zagreb, Maksimirski perivoj bb, MB: 1438174, OIB: 78356795960.

**Podaci o ponuditelju odnosno članovima zajednice ponuditelja ako se radi o zajednici ponuditelja**

1. **Naziv, sjedište i adresa ponuditelja odnosno člana zajednice ponuditelja:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo): **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IBAN: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ponuditelj je u sustavu PDV-a **DA NE**

(potrebno je zaokružiti jednu od ponuđenih mogućnosti)

Adresa za dostavu pošte i adresa e-pošte:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Kontakt osoba: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Broj telefona: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Broj faksa**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Naziv, sjedište i adresa člana zajednice ponuditelja:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo): **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IBAN: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ponuditelj je u sustavu PDV-a **DA NE**

(potrebno je zaokružiti jednu od ponuđenih mogućnosti)

Adresa za dostavu pošte i adresa e-pošte:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Kontakt osoba: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Broj telefona: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Broj faksa**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Naziv člana zajednice ponuditelja ovlaštenog za komunikaciju s naručiteljem:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Napomena:** svi članovi zajednice ponuditelja **obavezno prilažu popunjeni Prilog ponudbenom listu za člana zajednice ponuditelja (Ponudbeni list – prilog I)**, koji se nalazi u zahtjevu za prikupljanje ponuda.

**Cijena ponude bez PDV-a:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(cijena ponude u brojkama)

**Iznos PDV-a: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Cijena ponude s PDV-om:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(ukupna cijena ponude u brojkama)

**(NAPOMENA:** Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu, na mjestu predviđenom za upis cijene ponude s PDV-om, upisuje se isti iznos kao što je upisan na mjesto predviđeno za upis cijene ponude bez PDV-a, a mjesto predviđeno za upis iznosa PDV-a ostavlja se prazno.)

**Podaci o podizvoditeljima:**

1. **Naziv i sjedište podizvoditelja:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

OIB podizvoditelja: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IBAN podizvoditelja: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Napomena:** ukoliko ponuditelj dio ugovora o javnoj nabavi daje u podugovor podizvoditelju ponudbenom listu **obavezno prilaže popunjeni Prilog ponudbenom listu za podizvoditelja (Ponudbeni list – prilog II)**, koji se nalazi u zahtjevu za prikupljanje ponuda.

**Rok valjanosti ponude**: 90 dana.

**Način plaćanja:** Obračun i naplata izvršenih usluga obavit će se nakon potpisom prihvaćenih računa od strane Naručitelja: Javna ustanova Maksimir, a sve prema stvarno izvršenim količinama usluga iz Troškovnika.

Ponuditelj mora svom računu odnosno situaciji obvezno priložiti račune odnosno situacije svojih podizvoditelja koje je prethodno potvrdio.

Naručitelj se obvezuje ovjereni neprijeporni dio računa isplatiti Ponuditelju/članu zajednice ponuditelja u roku 60 (šezdeset) dana od dana primitka računa.

Naručitelj se obvezuje ovjereni neprijeporni dio računa isplatiti Podizvoditelju, na IBAN naveden u ponudbenom listu, u roku 60 (šezdeset) dana od dana primitka računa.

**Rok izvršenja**:

Ponuditelj se obvezuje predmet nabave izvršiti u roku od 12 mjeseci od dana obostranog potpisa ugovora.

U \_\_\_\_\_\_\_\_\_\_\_\_\_\_\_, \_\_\_\_\_\_.\_\_\_\_\_\_\_. 2015. godine.

 (mjesto) (datum)

 **ZA PONUDITELJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(pečat i potpis ovlaštene osobe)**

**Ponudbeni list – prilog I**

1. **Naziv člana zajednice ponuditelja:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2.Predmet usluge, količina i vrijednost:**

|  |  |  |  |  |  |
| --- | --- | --- | --- | --- | --- |
| **rednibroj** | **red. br. stavke u trošk.[[1]](#footnote-1)** | **predmet usluge[[2]](#footnote-2)** | **jed. mj.** | **količina** | **vrijednost (bez PDV-a)[[3]](#footnote-3)** |
| **1.** |  |  |  |  |  |
| **2.** |  |  |  |  |  |
| **3.** |  |  |  |  |  |
| **4.** |  |  |  |  |  |
| **5.** |  |  |  |  |  |
| **6.** |  |  |  |  |  |
| **...** |  |  |  |  |  |
| **ukupna vrijednost usluge (bez PDV-a)[[4]](#footnote-4):** |  |
| **PDV:**  |  |
| **ukupna vrijednost usluge (s PDV-om):** |  |
| **postotni dio[[5]](#footnote-5):**  |  |

**Napomena:** Naručitelj neposredno plaća svakom članu zajednice ponuditelja za onaj dio ugovora koji je on izvršio, ako zajednica ponuditelja ne odredi drugačije.

U \_\_\_\_\_\_\_\_\_\_\_\_\_\_\_, \_\_\_\_\_\_.\_\_\_\_\_\_\_. 2015.

 (mjesto) (datum)

 **ZA ČLANA ZAJEDNICE**

 **PONUDITELJA**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **(pečat i potpis ovlaštene osobe)**

**Ponudbeni list – prilog II**

**1. Naziv podizvoditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2.Predmet usluge, količina i vrijednost:**

|  |  |  |  |  |  |
| --- | --- | --- | --- | --- | --- |
| **rednibroj** | **red. br. stavke u trošk.[[6]](#footnote-6)** | **predmet usluge[[7]](#footnote-7)** | **jed. mj.** | **količina** | **vrijednost (bez PDV-a)[[8]](#footnote-8)** |
| **1.** |  |  |  |  |  |
| **2.** |  |  |  |  |  |
| **3.** |  |  |  |  |  |
| **4.** |  |  |  |  |  |
| **5.** |  |  |  |  |  |
| **6.** |  |  |  |  |  |
| **...** |  |  |  |  |  |
| **ukupna vrijednost usluge (bez PDV-a)[[9]](#footnote-9):** |  |
| **PDV:**  |  |
| **ukupna vrijednost usluge (s PDV-om):** |  |
| **postotni dio[[10]](#footnote-10):** |  |

U \_\_\_\_\_\_\_\_\_\_\_\_\_\_\_, \_\_\_\_\_\_.\_\_\_\_\_\_\_. 2015.

 (mjesto) (datum)

 **ZA PONUDITELJA**

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 **(pečat i potpis ovlaštene osobe)**

Temeljem članka 67. stavka 1. točke 1., i stavka 2. Zakona o javnoj nabavi (NN 90/11, 83/13, 143/13 i 13/14 - Odluka USRH), dajem sljedeću

**IZJAVU**

Ja, \_\_\_\_\_\_\_\_\_\_\_\_\_\_\_\_\_\_\_\_ (ime i prezime) iz \_\_\_\_\_\_\_\_\_\_\_\_\_\_\_\_\_\_ izjavljujem da mi nije izrečena pravomoćno osuđujuća presuda za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta: prijevara, prijevara u gospodarskom poslovanju, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, utaja poreza ili carine, subvencijska prijevara, pranje novca, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zločinačko udruženje i počinjenje kaznenog djela u sustavu zločinačkog udruženja iz Kaznenog zakona, odnosno za kaznena djela: prijevare, pranja novca, prijevare u gospodarskom poslovanju, primanja mita u gospodarskom poslovanju, davanja mita u gospodarskom poslovanju, udruživanja za počinjenje kaznenih djela, zlouporabe položaja i ovlasti, zlouporabe obavljanja dužnosti državne vlasti, protuzakonitog posredovanja, primanja mita i davanja mita prema Kaznenom zakonu (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

Ovu izjavu dajem osobno, za sebe, kao osoba ovlaštena po zakonu za zastupanje gospodarskog subjekta\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tvrtka) sa sjedištem u \_\_\_\_\_\_\_\_\_\_\_\_\_\_\_\_\_\_\_\_ i za gospodarski subjekt.

U \_\_\_\_\_\_\_\_\_\_\_\_\_\_\_, \_\_\_\_\_\_.\_\_\_\_\_\_\_. 2015. godine.

 (mjesto) (datum)

 **M.P.**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **( potpis osobe ovlaštene po zakonu**

 **za zastupanje gospodarskog subjekta)**

1. Navodi se brojčana oznaka glave, poglavlja i sl./redni broj stavke [↑](#footnote-ref-1)
2. Navodi se točan i potpun prijepis stavke iz troškovnika [↑](#footnote-ref-2)
3. Navodi se ukupna cijena za predmetnu stavku [↑](#footnote-ref-3)
4. Navodi se ukupna vrijednost usluge [↑](#footnote-ref-4)
5. Navodi se postotni dio u odnosu na sveukupnu vrijednost usluge iz troškovnika bez PDV-a [↑](#footnote-ref-5)
6. Navodi se brojčana oznaka glave, poglavlja i sl./redni broj stavke [↑](#footnote-ref-6)
7. Navodi se točan i potpun prijepis stavke iz troškovnika [↑](#footnote-ref-7)
8. Navodi se ukupna cijena za predmetnu stavku [↑](#footnote-ref-8)
9. Navodi se ukupna vrijednost usluge [↑](#footnote-ref-9)
10. Navodi se postotni dio u odnosu na sveukupnu vrijednost usluge iz troškovnika [↑](#footnote-ref-10)